CELEX: 32016R0141
Language: sl
Date: 2015-11-30 00:00:00
Title: Delegirana uredba Komisije (EU) 2016/141 z dne 30. novembra 2015 o spremembi Delegirane uredbe (EU) št. 639/2014 glede nekaterih določb o plačilu za mlade kmete in prostovoljni vezani podpori ter o odstopanju od člena 53(6) Uredbe (EU) št. 1307/2013 Evropskega parlamenta in Sveta

4.2.2016   
            
            
               SL
            
            
               Uradni list Evropske unije
            
            
               L 28/2
            
         DELEGIRANA UREDBA KOMISIJE (EU) 2016/141
   z dne 30. novembra 2015
   o spremembi Delegirane uredbe (EU) št. 639/2014 glede nekaterih določb o plačilu za mlade kmete in prostovoljni vezani podpori ter o odstopanju od člena 53(6) Uredbe (EU) št. 1307/2013 Evropskega parlamenta in Sveta
   EVROPSKA KOMISIJA JE –
   ob upoštevanju Uredbe (EU) št. 1307/2013 Evropskega parlamenta in Sveta z dne 17. decembra 2013 o pravilih za neposredna plačila kmetom na podlagi shem podpore v okviru skupne kmetijske politike ter razveljavitvi Uredbe Sveta (ES) št. 637/2008 in Uredbe Sveta (ES) št. 73/2009 (1) ter zlasti člena 50(11), člena 52(9) ter člena 67(1) in (2) Uredbe,
   ob upoštevanju naslednjega:
   
               (1)
            
            
               V skladu s členom 50(1) Uredbe (EU) št. 1307/2013 države članice odobrijo letno plačilo mladim kmetom, ki so upravičeni do plačila na podlagi sheme osnovnega plačila ali sheme enotnega plačila na površino.
            
         
               (2)
            
            
               Člen 49(1) Delegirane uredbe Komisije (EU) št. 639/2014 (2) določa pogoje, na podlagi katerih se pravni osebi dodeli plačilo za mlade kmete. Zlasti točka (b) prvega pododstavka navedene določbe določa, da mora mladi kmet sam ali skupaj z drugimi kmeti izvajati učinkovit in dolgotrajni nadzor nad pravno osebo v smislu odločitev, povezanih z upravljanjem, ugodnostmi in finančnimi tveganji.
            
         
               (3)
            
            
               Primerno je, da se državam članicam dovoli, da se odločijo, ali takšen učinkovit in dolgotrajni nadzor lahko izvajajo mladi kmetje skupaj z drugimi kmeti ali samo mladi kmetje. Dejansko so države članice v boljšem položaju, da odločijo, ali bi bilo treba ob upoštevanju nacionalnih razmer in glede na možnosti za zmanjšanje upravnega bremena, povezanega s preverjanji, glede na učinkovitost in doseg sheme pravnim osebam, ki jih skupaj nadzorujejo mladi kmetje in drugi kmetje, ki ne izpolnjujejo pogojev za mlade kmete, odobriti plačila za mlade kmete. Ta možnost državam članicam tudi omogoča, da bolje uskladijo določbe za dostop do podpore za mlade kmete v skladu z Uredbo (EU) št. 1307/2013 in Uredbo (EU) št. 1305/2013 Evropskega parlamenta in Sveta (3). Ker so razlogi, da se državam članicam dovoli sprejemanje takšnih odločitev, strukturni, je primerno zagotoviti, da se sprejmejo samo enkrat. Takšne odločitve bi bilo treba sprejeti najpozneje pred začetkom obdobja za vložitev vlog v letu 2017.
            
         
               (4)
            
            
               Ob upoštevanju zgoraj navedenega bi se morale države članice ob ustreznem upoštevanju splošnih načel prava Unije odločiti, ali naj zahtevajo izključni nadzor mladih kmetov nad tistimi pravnimi osebami ali skupinami fizičnih oseb, ki so v preteklosti že prejele plačilo za mlade kmete, kjer se je nadzor izvajal skupaj s kmeti, ki niso mladi kmetje, ali ne.
            
         
               (5)
            
            
               Nadalje je primerno razjasniti, da se takšen učinkovit in dolgotrajni nadzor izvaja v vsakem letu, za katerega pravna oseba vloži vlogo za plačilo v okviru sheme za mlade kmete.
            
         
               (6)
            
            
               V skladu s poglavjem 1 naslova IV Uredbe (EU) št. 1307/2013 lahko države članice kmetom odobrijo vezano podporo pod pogoji, določenimi v navedenem poglavju. Navedeno poglavje dopolnjuje poglavje 5 Delegirane uredbe (EU) št. 639/2014.
            
         
               (7)
            
            
               Drugi pododstavek člena 53(2) Delegirane uredbe (EU) št. 639/2014 določa pravila v zvezi z zneskom vezane podpore na enoto. Zaradi boljšega usmerjanja in s tem učinkovitejše uporabe vezane podpore je primerno, da se dovoli upoštevanje ekonomije obsega in se z enim samim ukrepom ustrezno določijo modulirani zneski na enoto.
            
         
               (8)
            
            
               Glede na uvedbo moduliranih zneskov na enoto z enim samim ukrepom je primerno spremeniti zahteve o informacijah, ki jih morajo države članice sporočiti v skladu s Prilogo I k Delegirani uredbi (EU) št. 639/2014.
            
         
               (9)
            
            
               V skladu s členom 52(5) Uredbe (EU) št. 1307/2013 se vezana podpora lahko dodeli le v obsegu, ki je potreben za spodbujanje ohranitve trenutne ravni proizvodnje v zadevnih sektorjih ali regijah. Glede na to zahtevo točka 3(i) Priloge I k Delegirani Uredbi (EU) št. 639/2014 določa, da morajo države članice obvestiti o znesku, določenem za financiranje vsakega ukrepa prostovoljne vezane podpore. Za učinkovito uporabo finančnih sredstev, ki so na razpolago za vezano podporo, pa je primerno, da se omogoči določena prožnost pri uporabi navedenih zneskov za posamezen ukrep v obliki prenosa sredstev med ukrepi.
            
         
               (10)
            
            
               Vendar taka prožnost ne bi smela vplivati na skladnost podpore z zahtevami iz Uredbe (EU) št. 1307/2013, vključno z zahtevami, za katere šteje, da spadajo v „modro škatlo“ Sporazuma o kmetijstvu, sklenjenega med urugvajskim krogom večstranskih trgovinskih pogajanj. Zlasti prenosi sredstev med ukrepi ne bi smeli ustvariti spodbude, da bi proizvajali prek sedanje ravni proizvodnje. Poleg tega taki prenosi ne bi smeli povzročiti, da bi ukrepi podpore, sporočeni Komisiji v skladu s členom 54 Uredbe (EU) št. 1307/2013 in členom 67 Delegirane uredbe (EU) št. 639/2014, postali neveljavni.
            
         
               (11)
            
            
               Da bi zagotovili pravilno uporabo pravil o prostovoljni vezani podpori, bi morale države članice Komisijo obvestiti o svojih odločitvah za prenos sredstev med ukrepi prostovoljne vezane podpore. Takšno uradno obvestilo bi moralo vključevati tudi utemeljitev, da prenos ne ustvarja spodbude za povečanje proizvodnje za namene člena 52(5) Uredbe (EU) št. 1307/2013 in da prenos ne povzroča, da bi odločitve, o katerih je obveščena Komisija v skladu s členom 54 Uredbe (EU) št. 1307/2013 in členom 67(1) in (2) Delegirane uredbe (EU) št. 639/2014, postale neveljavne.
            
         
               (12)
            
            
               Cilj člena 54 Delegirane uredbe (EU) št. 639/2014 je izogniti se kopičenju podpore z različnimi ukrepi vezane podpore z istim ciljem. Zaradi jasnosti je primerno navesti, da takšno kopičenje podpore ne obstaja, kadar je isti kmet upravičen do različnih ukrepov vezane podpore v istem sektorju ali regiji, če ti ukrepi zadevajo različne vrste kmetovanja ali posebne kmetijske sektorje v navedenem sektorju ali regiji.
            
         
               (13)
            
            
               V skladu s členom 52(1) Delegirane uredbe (EU) št. 639/2014 države članice v skladu z objektivnimi in nediskriminatornimi merili opredelijo regije iz člena 52(3) Uredbe (EU) št. 1307/2013. Zadevne obveznosti obveščanja je primerno vključiti v Prilogo I k Delegirani uredbi (EU) št. 639/2014.
            
         
               (14)
            
            
               Na podlagi izkušenj, pridobljenih z uradnimi obvestili avgusta 2014, in da se poenostavi obveščanje držav članic, je primerno odpraviti obveznost obveščanja iz točke 3(d) Priloge I k Delegirani uredbi (EU) št. 639/2014 glede meril, določenih za opredelitev ciljnih sektorjev in proizvodnje.
            
         
               (15)
            
            
               Delegirano uredbo (EU) št. 639/2014 bi bilo zato treba ustrezno spremeniti.
            
         
               (16)
            
            
               V skladu s členom 53(6) Uredbe (EU) št. 1307/2013 lahko države članice do 1. avgusta 2016 spremenijo svoje odločitve glede prostovoljne vezane podpore. Z uvedbo možnosti, da se določijo modulirani zneski na enoto v okviru enega samega ukrepa, je primerno odobriti odstopanje od navedene določbe, da se, kadar so izpolnjeni določeni pogoji, omogoči ustrezna sprememba odločitev v zvezi z ukrepi, ki so bili sporočeni do 1. avgusta 2014, z učinkom od leta 2016.
            
         
               (17)
            
            
               Ker se ta uredba nanaša na vloge za pomoč v zvezi s koledarskim letom 2016 in naslednjimi leti, je primerno, da se uporablja od 1. januarja 2016 –
            
         SPREJELA NASLEDNJO UREDBO:
   Člen 1
   Sprememba Delegirane uredbe (EU) št. 639/2014
   Delegirana uredba (EU) št. 639/2014 se spremeni:
   
               1.
            
            
               člen 49 se spremeni:
               
                           (a)
                        
                        
                           v prvem pododstavku odstavka 1 se točka (b) nadomesti z naslednjim:
                           
                                       „(b)
                                    
                                    
                                       mladi kmet v smislu člena 50(2) Uredbe (EU) št. 1307/2013 izvaja učinkovit in dolgotrajni nadzor nad pravno osebo v smislu odločitev, povezanih z upravljanjem, ugodnostmi in finančnimi tveganji v vsakem letu, za katerega pravna oseba vloži vlogo za plačilo v okviru sheme za mlade kmete. Kadar je pri kapitalu pravne osebe ali njenem upravljanju udeleženih več fizičnih oseb, vključno z osebami, ki niso mladi kmetje, lahko mladi kmet v vsakem letu, za katerega pravna oseba vloži vlogo za plačilo v okviru sheme za mlade kmete, izvaja takšen učinkovit in dolgoročni nadzor sam ali skupaj z drugimi kmeti, ob upoštevanju odstavka 1a tega člena.“;
                                    
                                 
                     
                           (b)
                        
                        
                           vstavi se naslednji odstavek 1a:
                           „1a.   Z odstopanjem od točke (b) prvega pododstavka odstavka 1 se lahko države članice od koledarskega leta 2016 ali 2017 odločijo, da mladi kmet sam izvaja učinkovit in dolgotrajen nadzor iz navedene točke. Takšna odločitev se sprejme pred datumom začetka obdobja za vložitev vlog za prvo leto, za katero se uporablja, in se sprejme samo enkrat. Takšna odločitev ni mogoča po datumu začetka obdobja za vložitev vlog za koledarsko leto 2017.
                           V primerih, ko države članice uporabijo odstopanje iz prvega pododstavka, se za določanje datuma vzpostavitve iz člena 50(2)(a) in (5) Uredbe (EU) št. 1307/2013 upošteva obdobje, v katerem je mladi kmet izvajal nadzor skupaj z drugimi kmeti v skladu s točko (b) prvega pododstavka odstavka 1 tega člena v koledarskem letu pred koledarskim letom, za katerega se uporablja odstopanje.
                           Če države članice uporabijo navedeno odstopanje, se odločijo, ali bodo zahtevale izključni nadzor mladih kmetov za tiste pravne osebe ali skupine fizičnih oseb, ki so že prejele plačilo v okviru sheme za mlade kmete v letu(-ih) pred letom, od katerega se uporablja odstopanje, ko so mladi kmet ali mladi kmetje izvajali nadzor skupaj s kmeti, ki niso mladi kmetje, ali ne.“;
                        
                     
         
               2.
            
            
               v členu 53(2) se doda naslednji tretji pododstavek:
               „Ne glede na člen 52(5) Uredbe (EU) št. 1307/2013 se države članice za znesek podpore na enoto iz drugega pododstavka tega odstavka lahko odločijo, da bodo uporabile modulirane zneske na enoto v zvezi z nekaterimi kategorijami kmetov ali na ravni kmetij, da se upošteva ekonomija obsega kot rezultat velikosti proizvodnih struktur v ciljnih posebnih vrstah kmetovanja ali posebnih kmetijskih sektorjih ali, če je ukrep namenjen regiji ali celotnemu sektorju, v zadevni regiji ali sektorju. Člen 67(1) te uredbe se smiselno uporablja za obveščanje o takih odločitvah.“;
            
         
               3.
            
            
               vstavi se naslednji člen 53a:
               „Člen 53a
               Prenos sredstev med ukrepi
               1.   Brez poseganja v zahteve iz poglavja I naslova IV Uredbe (EU) št. 1307/2013 se lahko države članice odločijo, da uporabijo zneske, sporočene v skladu s točko 3(i) Priloge I k tej uredbi, za financiranje enega ali več drugih ukrepov podpore iz poglavja I naslova IV Uredbe (EU) št. 1307/2013 v zvezi z istim letom vloge.
               Prenos sredstev med ukrepi podpore ne sme povzročiti, da bi ukrep podpore, sporočen Komisiji v skladu s členom 54 Uredbe (EU) št. 1307/2013 ter členom 67(1) in (2) te uredbe, postal neveljaven.
               2.   Kadar površina ali število živali, upravičenih do podpore v okviru ukrepa prostovoljne vezane podpore, v zadevnem letu vloge dosega ali presega količinske omejitve, sporočene v skladu s točko 3(j) Priloge I k tej uredbi, ukrep podpore ni upravičen do prenosa sredstev iz katerega koli drugega ukrepa podpore.
               3.   Kadar je površina ali število živali, upravičenih do podpore v okviru ukrepa prostovoljne vezane podpore, v zadevnem letu vloge nižja od količinskih omejitev, sporočenih v skladu s točko 3(j) Priloge I k tej uredbi, prenos sredstev ne sme povzročiti, da bi znesek na enoto postal nižji od razmerja med zneskom, določenim za financiranje, kot je bil sporočen v skladu s točko 3(i) navedene priloge, in količinsko omejitvijo.
               4.   Kadar države članice odobrijo vezano podporo za beljakovinske rastline, obenem pa uporabijo možnost iz člena 53(3) Uredbe (EU) št. 1307/2013, prenos sredstev ne povzroči, da bi podpora, ki je na razpolago za beljakovinske rastline, znašala manj kot 2 % letne nacionalne zgornje meje iz Priloge II k navedeni uredbi.
               5.   Odločitev o prenosu sredstev med ukrepi podpore se sprejme pred datumom prvega plačila ali plačila predplačil kmetom za prostovoljno vezano podporo. Vendar pa se za prenose z ukrepov in na ukrepe, za katere še ni bilo izvršeno nobeno plačilo, takšna odločitev lahko sprejme po tem datumu, vendar najpozneje do:
               
                           (a)
                        
                        
                           zadnjega dneva meseca, v katerem je izvršeno prvo plačilo ali plačilo predplačil kmetom v zvezi s prostovoljno vezano podporo;
                        
                     
                           (b)
                        
                        
                           30. novembra, kadar je tako prvo plačilo ali plačilo predplačil izvršeno v obdobju od 16. do 31. oktobra.
                        
                     6.   Pristojni organ države članice, ki namerava sprejeti odločitev o prenosu sredstev med ukrepi podpore kmete pravočasno obvesti o morebitnem prenosu pred datumom začetka obdobja za vložitev vlog.“;
            
         
               4.
            
            
               v členu 54 se odstavek 3 nadomesti z naslednjim:
               „3.   Kadar se lahko podpora v okviru določenega ukrepa vezane podpore dodeli tudi v okviru drugega ukrepa vezane podpore ali v okviru ukrepa, ki se izvaja v okviru drugih ukrepov in politik Unije, države članice zagotovijo, da lahko zadevni kmet prejme podporo, usmerjeno v cilj iz člena 52(5) Uredbe (EU) št. 1307/2013, le v okviru enega od teh ukrepov za posamezni sektor, regijo, posebno vrsto kmetovanja ali posebni kmetijski sektor, ki je ciljni v skladu s členom 52(3) navedene uredbe.“;
            
         
               5.
            
            
               v členu 66 se doda naslednji odstavek 4:
               „4.   Države članice Komisijo obvestijo o vseh odločitvah, sprejetih v skladu s členom 49 (1a), najpozneje 15 dni po datumu, ko je bila odločitev sprejeta.“;
            
         
               6.
            
            
               v členu 67 se doda naslednji odstavek 3:
               „3.   Države članice Komisijo obvestijo o odločitvah, sprejetih v skladu s členom 53a(1), do prvega dneva v mesecu, ki sledi mesecu, v katerem je bilo izvršeno prvo plačilo ali plačilo predplačil kmetom v zvezi s prostovoljno vezano podporo. Vendar pa v primerih, ko je bilo takšno plačilo izvršeno v obdobju od 16. do 31. oktobra, o njem obvestijo do 1. decembra. Uradno obvestilo zajema naslednje:
               
                           (a)
                        
                        
                           seznam zadevnih ukrepov in prenesene zneske;
                        
                     
                           (b)
                        
                        
                           za vsak ukrep upravičene površine ali število živali v zadevnem letu vloge, potem ko so bili opravljeni vsi pregledi vloženih vlog;
                        
                     
                           (c)
                        
                        
                           za vsak ukrep utemeljitev, da prenos ne ustvarja spodbude za proizvodnjo nad trenutno ravnjo proizvodnje in da odločitve, sporočene Komisiji v skladu s členom 54 Uredbe (EU) št. 1307/2013 ter odstavkoma 1 in 2 tega člena, ne postanejo neveljavne.“;
                        
                     
         
               7.
            
            
               Priloga I se spremeni v skladu s Prilogo k tej uredbi.
            
         Člen 2
   Odstopanje od člena 53(6) Uredbe (EU) št. 1307/2013
   1.   Z odstopanjem od člena 53(6) Uredbe (EU) št. 1307/2013 se lahko države članice odločijo, da z učinkom od leta 2016 spremenijo pogoje za dodelitev podpore, kadar na navedene pogoje vpliva uporaba tretjega pododstavka člena 53(2) Delegirane uredbe (EU) št. 639/2014, kakor jo spreminja ta uredba, ne glede na to, ali ukrep, za katerega se uporabljajo modulirani zneski na enoto, izhaja iz enega samega ukrepa ali več združenih ukrepov. Brez poseganja v člen 53a Delegirane uredbe (EU) št. 639/2014 ciljne populacije in zlasti znesek, določen za financiranje navedenih populacij, ne smejo biti predmet sprememb. Takšna odločitev se sprejme pred datumom začetka obdobja za vložitev vlog leta 2016.
   Države članice o tovrstnih odločitvah o spremembi pogojev za dodelitev podpore Komisijo obvestijo najpozneje en mesec po datumu objave te uredbe.
   2.   Države članice kmete pravočasno obvestijo o vsaki odločitvi v skladu z odstavkom 1 pred datumom začetka obdobja za vložitev vlog.
   Člen 3
   Začetek veljavnosti in uporaba
   Ta uredba začne veljati na dan objave v Uradnem listu Evropske unije.
   Uporablja se od 1. januarja 2016.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 30. novembra 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 347, 20.12.2013, str. 608.
   
      (2)  Delegirana uredba Komisije (EU) št. 639/2014 z dne 11. marca 2014 o dopolnitvi Uredbe (EU) št. 1307/2013 Evropskega parlamenta in Sveta o vzpostavitvi pravil za neposredna plačila kmetom v podpornih shemah v okviru skupne kmetijske politike ter o spremembi Priloge X k navedeni uredbi (UL L 181, 20.6.2014, str. 1).
   
      (3)  Uredba (EU) št. 1305/2013 Evropskega parlamenta in Sveta z dne 17. decembra 2013 o podpori za razvoj podeželja iz Evropskega kmetijskega sklada za razvoj podeželja (EKSRP) in razveljavitvi Uredbe Sveta (ES) št. 1698/2005 (UL L 347, 20.12.2013, str. 487).
   
      PRILOGA
      V Prilogi I k Delegirani uredbi (EU) št. 639/2014 se točka 3 spremeni:
      
                  1.
               
               
                  točka (b) se nadomesti z naslednjim:
                  
                              „(b)
                           
                           
                              posebne vrste kmetovanja in/ali posebne kmetijske sektorje, ki so bili izbrani, kot tudi opis nastalih težav in, kjer je to primerno, merila, ki jih določijo države članice za opredelitev regij iz člena 52(1) te uredbe;“;
                           
                        
            
                  2.
               
               
                  točka (d) se črta;
               
            
                  3.
               
               
                  vstavi se naslednja točka (ga):
                  
                              „(ga)
                           
                           
                              za države članice, ki uporabljajo tretji pododstavek člena 53(2) te uredbe, merila, ki se uporabljajo za določitev posameznega moduliranega zneska na enoto v skladu z navedenim pododstavkom;“;
                           
                        
            
                  4.
               
               
                  točka (h) se nadomesti z naslednjim:
                  
                              „(h)
                           
                           
                              ocenjeni zneski podpore na enoto, izračunani v skladu z drugim in tretjim pododstavkom člena 53(2) te uredbe;“.